Source: http://docplayer.fi/3910841-Vedenkorkeuden-vaihtelun-vaikutukset-saimaan-virkistyskayttoon-ja-veneilyyn.html
Timestamp: 2017-09-20 20:23:50+00:00
Document Index: 20695870

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Vedenkorkeuden vaihtelun vaikutukset Saimaan virkistyskäyttöön ja veneilyyn - PDF
Download "Vedenkorkeuden vaihtelun vaikutukset Saimaan virkistyskäyttöön ja veneilyyn"
Saara Eija Pesonen
1 y m p ä r i s t ö Vedenkorkeuden vaihtelun vaikutukset Saimaan virkistyskäyttöön ja veneilyyn Tässä raportissa on arvioitu, miten Saimaan juoksutussääntö on hyödyttänyt rantojen virkistyskäyttöä ja veneilyä. Juoksutusmuutoksilla on vähennetty liian korkeista ja matalista vedenkorkeuksista aiheutuvia haittoja. Saimaalla on noin rantakiinteistöä ja noin venettä, joiden käyttöön vallitseva vedenpinnan taso vaikuttaa. Saimaan vedenkorkeus noudattaa normaalissa vesitilanteessa luonnonmukaista vedenkorkeutta. Juoksutusmuutos voidaan aloittaa Saimaan ja Vuoksen juoksutussäännön perusteella, jos normaalista poikkeava tulva tai alhainen vedenkorkeus on odotettavissa. Asiasta solmittiin vuonna 1991 Suomen ja Venäjän välinen valtiosopimus. Rantojen virkistyskäytön kannalta sopivin vedenkorkeuden vaihteluvyöhyke on arvioitu Fortumissa kehitetyllä rantojen virkistyskäyttömallilla. Tässä hankkeessa rantojen virkistyskäyttömalliin on kehitetty uusi vedenkorkeuden vaihtelun vaikutuksia venesatamien ja väylien käyttöön tarkasteleva osio. Mallien kehittämisen ansiosta vedenkorkeuden vaihtelun vaikutuksia vesistön virkistyskäyttöön voidaan arvioida entistä kokonaisvaltaisemmin. Vedenkorkeuden vaihtelun vaikutukset Saimaan virkistyskäyttöön ja veneilyyn LUONTO JA LUONNONVARAT 808 S u o m e n S u o m e n y m p ä r i s t ö 808 LUONTO JA LUONNONVARAT Antton Keto, Minna Torsner, Jukka Muotka ja Liisa Laitinen Vedenkorkeuden vaihtelun vaikutukset Saimaan virkistyskäyttöön ja veneilyyn Julkaisu on saatavissa myös Internetissä: ISBN (nid.) ISBN (PDF) ISSN Myynti: Edita Publishing Oy PL 800, EDITA, vaihde puhelin , faksi Edita-kirjakauppa Helsingissä: Annankatu 44, puhelin SUOMEN YMPÄRISTÖKESKUS PL 140, HELSINKI SUOMEN YMPÄRISTÖKESKUS
3 Suomen ympäristö 808 Antton Keto, Minna Torsner, Jukka Muotka ja Liisa Laitinen Vedenkorkeuden vaihtelun vaikutukset Saimaan virkistyskäyttöön ja veneilyyn HELSINKI SUOMEN YMPÄRISTÖKESKUS
4 Julkaisu on saatavana myös Internetissä /julkaisut ISBN ISBN (PDF) ISSN Kannen kuvat: Antton Keto Taitto: Pirjo Lehtovaara Edita Prima Oy Helsinki Suomen ympäristö 808
5 Alkusanat Vedenkorkeuden vaihtelun vaikutukset Saimaan virkistyskäyttöön ja veneilyyn tutkimushanke tehtiin vuosina yhteistyössä Suomen-, Etelä-Savon, Kaakkois-Suomen ja Pohjois-Karjalan ympäristökeskusten sekä Fortumin kanssa. Hankkeelle perustettiin vuoden 2004 alussa ohjaus- ja suunnitteluryhmä, joka kokoontui hankkeen aikana Mikkelissä yhteensä kolme kertaa. Ryhmään kuuluivat: Toimialapäällikkö Pekka Häkkinen, Etelä-Savon ympäristökeskus Vesistöpäällikkö Visa Niittyniemi, Kaakkois-Suomen ympäristökeskus Diplomi-insinööri Jukka Höytämö, Pohjois-Karjalan ympäristökeskus Ympäristöpäällikkö Jukka Muotka, Fortum Oyj Vanhempi tutkija Antton Keto, SYKE Hankkeen maastotyöt suoritti kesällä 2004 kolmihenkinen maastoryhmä. Ryhmän jäsenet olivat Maria Lukkala, Hanne Haapiainen ja Tuomas Häkkinen. Tuomaksen lähdettyä armeijaan maastoryhmän jäseneksi tuli Anssi Haimilahti. Vaikka tutkimusalueena oli koko Saimaa ja maastojakson pituus peräti kolme kuukautta, teki ryhmä ansiokasta työtä ja pysyi hyvin aikataulussa. Työ ei varmasti olisi sujunut yhtä mallikkaasti, elleivät Heikki Hölttä Etelä-Savon ympäristökeskuksesta, Pekka Koskela Pohjois-Karjalan ympäristökeskuksesta ja Ilkka Närhi Kaakkois-Suomen ympäristökeskuksesta olisi omalla asiantuntemuksellaan opastaneet maastoryhmää. Edellä mainituille kuuluu myös suuri kiitos siitä, että lisämaastoaineiston keruu veneilyn virkistyskäyttömalliin juuri ennen jäiden tuloa syksyllä 2004 hoitui mallikkaasti ja joustavasti. Lisäksi haluamme kiittää SYKEstä Mika Marttusta, joka toimi hankkeen taustatukena. Fortumista Markku Lahtea, joka suunnitteli ja toteutti veneilyn virkistyskäyttömallin. Etelä-Savon ympäristökeskuksesta Ari Luukkosta, joka osallistui hankkeen suunnitteluun. Erkka Ansalaa vakuutusyhtiö Tapiolasta ja Jouko Hujua Finnboat ry:stä, jotka arvioivat eri kokoluokan veneille annettuja pääoma-arvoja ja syväyksiä. Tero Sikiötä Merenkulkulaitoksesta, joka toimitti väylätiedot. Lauri Latva-Äijöä Länsi-Suomen lääninhallituksesta, joka keräsi ja toimitti venerekisteritiedot. Marianne Penttiä Purjehtijaliitosta ja Markku Toveria sekä Hannu Lainetta Veneilyliitosta, jotka täydensivät ja tarkistivat tietojamme Saimaan alueen veneseuroista. Jori Nordströmiä Suomen Meripelastusseura ry:stä, joka toimitti eteenpäin järvipelastusseuroille kohdennetun kyselyn. Lisäksi kiitos kaikille kyselyihin vastanneille rantakiinteistöjen omistajille ja veneilijöille, jotka mahdollistivat mallien antamien tulosten vertailun ja antoivat meille arvokasta tietoa Saimaan virkistyskäytön luonteesta. Helsingissä marraskuussa 2005 Kirjoittajat Suomen ympäristö
6 Suomen ympäristö 808
7 Sisällys Alkusanat Johdanto Tutkimusalue Kohdejärvien ja niiden käytön kuvaus Saimaan vedenkorkeuden vaihtelu Arviointimenetelmien kuvaus Virkistyskäyttövaikutusten mallintaminen Yleistä Rantojen virkistyskäyttövaikutusten arviointi Veneilyvaikutusten arviointi Mallin laskentaperiaatteet Juoksutusmuutosten arviointi Vesistön käyttäjille suunnatut kyselyt ja haastattelut Lähtötiedot ja maastotyöt Rantojen virkistyskäytön mallintaminen Veneilyn mallintaminen Haastattelut Vesistön käyttäjille suunnatut kyselyt Tulokset Rantojen virkistyskäyttömallin tulokset Osa-alueet Osa-alue 9 - Orivesi ja Pyhäselkä Veneilyn virkistyskäyttömallin tulokset Venesatamat Veneväylät Vesistön käyttäjille suunnattujen kyselyjen tulokset Virkistyskäyttäjät Veneilijät Juoksutusmuutosten vaikutus virkistyskäyttöön ja veneilyyn Virkistyskäyttö Veneily Tulosten tarkastelu Yhteenveto Kirjallisuus Liite 1. Kysely ranta-asukkaille Liite 2. Kysely Saimaan vedenkorkeuden vaikutuksesta veneilyyn Liite 3. Kysely järvipelastusseuroille Liite 4. Optimivyöhykkeen ylä- ja alarajan korkeuksien jakaumat osa-alueilla Suomen ympäristö
8 Liite 5. Mitatuilla rantaprofiileilla sijaitsevien alimpien rakennusten (sauna tai asunto) sokkelin yläreunojen korkeuksien jakaumat kaikilla osa-alueilla Liite 6. Laskentatulokset osa-alueittain Liite 7. Optimivyöhykkeen ylä- ja alarajan korkeuksien jakaumat osa-alueella Liite 8. Vesirajan siirtymä optimivyöhykkeestä vedenkorkeuden suhteen Kuvailulehdet Suomen ympäristö 808
9 Johdanto 1 Suomessa oli poikkeuksellisen kuiva jakso vuosina , mikä näkyi myös Suomen suurimman järven Saimaan matalina vedenkorkeuksina. Tilanne olisi alhaisten vedenkorkeuksien osalta ollut vielä huonompi, ellei Saimaalla olisi aloitettu syyskuussa 2002 juoksutusten tilapäistä pienentämistä. Tämän ansiosta Saimaan vedenkorkeus olikin kesällä 2003 noin 30 cm korkeammalla tasolla kuin se olisi ollut luonnonmukaisena. Saimaalla, kuten myös monissa muissa vesistöissä, vesitilanne muuttui syksyllä 2004 kesän ja syksyn runsaiden sateiden seurauksena nopeasti kuivasta märäksi. Niiden seurauksena myös Saimaan vedenkorkeus nousi loppukesästä nopeasti. Saimaan pinnan nousun hillitsemiseksi aloitettiin elokuussa 2004 lisäjuoksutukset. Kuivuus vuosina vaikutti monella tavalla vesistön tilaan ja käyttöön. Se myös käynnisti keskustelun siitä, kuinka suuria olivat matalien vedenkorkeuksien aiheuttamat kielteiset vaikutukset. Vaikutukset vesivoimatuotantoon ja vesiliikenteeseen pystytään arvioimaan varsin tarkasti. Sen sijaan virkistyskäytöstä tarvitaan enemmän tietoa, jotta matalista vedenkorkeuksista aiheutuva haitta noin rantakiinteistön ja noin veneen käytölle voidaan arvioida. Rantojen virkistyskäyttöön vaikuttaa vesistön näkökulmasta veden laatu ja vedenkorkeus. Useissa säännöstelyn kehittämisselvityksissä säännöstelyn virkistyskäyttövaikutuksia on arvioitu Fortumissa kehitetyllä rantojen virkistyskäyttömallilla, joka arvioi vedenpinnan korkeuden ja sen vaihtelun vaikutusta virkistyskäyttöön. Vaikka Saimaa ei varsinaisesti ole säännöstelty vesistö, todettiin mallin soveltamisen olevan mahdollista myös Saimaalle, koska juoksutusmuutosten aikana Saimaan vedenkorkeus poikkeaa luonnonmukaisesta. Saimaalla venesatamien kautta tapahtuva huviveneily on merkittävä osa vesistön virkistyskäyttöä. Tästä syystä veneilyyn kohdistuvien vaikutusten arviointia mallissa päätettiin kehittää. Rantojen virkistyskäyttömalliin kehitettiin uusi vedenkorkeusvaihtelun vaikutuksia venesatamien ja väylien käyttöön tarkasteleva osio. Osiossa on mm. selvitetty Saimaan venekannan arvoa, mitattu veneilysatamien syvyyksiä ja kyselty veneilyseurojen jäseniltä haitallisista vedenkorkeustasoista. Hankkeen tavoitteena oli selvittää vedenkorkeuden vaihtelun ja Saimaan juoksutusmuutosten vaikutuksia virkistyskäyttöön ja veneilyyn Suur-Saimaalla. Tavoitteena oli myös kehittää malli, jolla voitaisiin arvioida vedenpinnan vaikutuksia veneilyyn. Työ käynnistettiin alkuvuodesta Maastotyöt tehtiin kesällä 2004, mallitarkastelut vuodenvaihteessa ja raportointi keväällä Tutkimusta koordinoi Suomen ympäristökeskus ja se tehtiin yhteistyössä Etelä-Savon, Kaakkois- Suomen ja Pohjois-Karjalan ympäristökeskusten sekä Fortumin kanssa. Hankkeen päärahoittajana oli maa- ja metsätalousministeriö. Suomen ympäristö
10 2 Tutkimusalue Hankkeen tutkimusalue Saimaa on pinta-alaltaan Euroopan neljänneksi suurin järvi. Se käsittää km 2 vesistöä Mikkelistä Lappeenrantaan ja Imatralle, ja sieltä Varkauteen ja Joensuuhun asti. Vesistö on vedenkorkeuden suhteen muuten lähes tasapintainen, mutta Savonlinnan kohdalla Kyrönsalmessa on noin 10 cm korkeusero. Saimaan rantaviivaa on km, saaria on kpl ja valuma-alueen pinta-ala on km 2 (kuva 1). Kuva 1. Kartta vesistöalueesta. Osa-alueet = Pien-Saimaa, 2 = Etelä-Saimaa, 3 = Ukonvesi, 4 = Luonteri-Lietvesi, 5 = Pihlajavesi, 6 = Puruvesi, 7 = Haukivesi, 8 = Enonvesi, 9 = Orivesi-Pyhäselkä Suomen ympäristö 808
11 2.1 Kohdejärvien ja niiden käytön kuvaus Saimaa jakaantuu seitsemään osa-alueeseen. Selkeitä osa-alueita ovat Pihlajavesi, Puruvesi, Haukivesi, Enonvesi, Orivesi ja Pyhäselkä. Etelä-Saimaa käsittää pääaltaiden ohella Louhiveden, Luonterin, Lietveden, Yöveden ja ns. Pien-Saimaan eli Riutanselän alueen. Saimaan eri osien veden laatu on uusimman veden laatuluokituksen mukaan pääosin erinomainen tai hyvä. Tosin Mikkelin alapuolinen vesistöalue ja osa Haukivedestä luokittuvat tyydyttyväksi (taulukko 1). Taulukko 1. Tutkimusalueen järvien pinta-ala, rantaviivan pituus, suurin syvyys, keskisyvyys ja veden laatu uusimman valtakunnallisen veden laatuluokituksen mukaan. Järven nimi Pinta-ala (km 2 ) Rantaviivan pituus (km) Suurin / keskisyvyys (m) Veden laatuluokitus Etelä-Saimaa /10,8 Pääosin erinomainen Pihlajavesi /11,4 Erinomainen Puruvesi /8,8 Erinomainen Haukivesi /9,3 Pääosin erinomainen Enonvesi Pääosin erinomainen Orivesi /9,6 Erinomainen Pyhäselkä /8,8 Hyvä Etelä-Saimaa Lietvesi, Luonteri, Louhivesi,Yövesi ja Suur-Saimaa sijaitsevat Puumalansalmen eteläpuolisen Saimaan pohjoisosassa. Alueen maaperä on pääosin moreenia, lisäksi paikoin löytyy hiekka- ja soramaita. Monin tavoin toisiaan muistuttavien, syvien altaiden vesi on vaaleaa ja melko happirikasta. Puumalan länsipuolella sijaitseva Lietvesi on muutaman saaren pilkkoma laajahko selkävesi. Verrattain syvän altaan pinta-ala on 91 km 2. Aikoinaan tunnettu matkailukohde Pistohiekka sijaitsee Lietvedellä. Juvan ja Anttolan väliin sijoittuva, kirkasvetinen ja karu Luonteri laskee Lietveden pohjoisosaan. (Kauppi ym. 1985). Yleispiirteeltään sokkeloisen Luonterin kalliorannat ja -luodot muodostavat kauniin maisemallisen kokonaisuuden ja järven keskeinen saaristo kuuluukin rantojensuojeluohjelmaan. Alueen vedenlaatu on pääsääntöisesti erinomaista, mutta järven luoteisosan humus- ja fosforipitoisuudet ovat nousseet mm. Syysjärven laskuvesien vaikutuksesta. (Kuusisto 1999) Luonterin ja Lietveden rannoilla on lähes 6000 kesämökkiä, joten alueen virkistyskäyttöaste on etenkin kesäisin suuri. Luonterista on yhteys Saimaan suurimman saaren Hurissalon länsipuolelta pitkään ja kapeaan Louhiveteen. Itä-länsisuuntaisen altaan rannat ovat matalahkoja ja laakeita (Kauppi ym. 1985). Mikkelin kaupungin jätevedet rehevöittävät luonnostaan karun ja kirkasvetisen järven länsiosia. Louhivesi laskee kapeaan ja syvään Yöveteen, joka on pinta-alaltaan 147 km 2. Ristiinan taajaman ja puunjalostusteollisuuden aiheuttamasta jätevesikuormituksesta huolimatta Yöveden veden laatu on luokiteltu hyväksi ja erinomaiseksi. (Kuusisto 1999) Puumalan Lintusalon saariston eteläpuolelle sijoittuvaa, Toisen Salpausselän Kyläniemen harjanteen molemmin puolin avautuvaa selkävesialuetta kutsutaan Suur-Saimaaksi. Kyläniemen eteläpuolelle levittäytyvät Mäntyselkä, Haukiselkä sekä Suur-Saimaan laajin syvänveden alue, Ilkonselkä. Kyläniemen pohjoispuolen selistä suurimmat ovat Petranselkä, Myhkiönselkä ja Pajusaarenselkä. (Becker 1984). Suur-Saimaan syväväylien kautta kulkee rahtialusten reitti niiden matkatessa mereltä Saimaan kanavalle. Auki pidettävä laivaväylä ja pitkät välimatkat vähentävät ihmisten liikkumista selkävesialueilla talviaikaan. Loma-asutus keskittyy pääsääntöisesti itä- ja länsirannoille suojaisten saarien läheisyyteen. (Hämäläinen 1998) Suur-Saimaan etelärannikon vedenlaatua heikentävät Kau- Suomen ympäristö
12 kaan ja Joutsenon metsäteollisuuden jätevedet. Puhdistustekniikan paranemisen myötä jätevesikuormitus on viime vuosina kuitenkin huomattavasti pienentynyt. (Kuusisto 1999) Pien-Saimaaksi kutsutaan kapeikoiden Suur-Saimaasta erottamaa aluetta, joka rajoittuu pohjoisessa Toiseen Salpausselkään ja lännessä Savitaipaleen kuntaan. Pien-Saimaa on matalaa, saarien rikkomaa aluetta, jonka valuma-alue on vesipinta-alaan nähden pieni. Veden viipymä on luontaisesti 6-7 vuotta, mutta todellisuudessa Vehkalahden pumppaamon vaikutuksesta huomattavasti lyhyempi. Pien-Saimaan länsiosien vesi on poikkeuksellisen kirkasta. Maa- ja metsätalouden, turvetuotannon ja hulevesien aiheuttama ravinnekuormitus on kuitenkin tuonut mukanaan rehevöitymisongelmia. (Kuusisto ym. 1999). Pien-Saimaan rannoilla on runsaasti asutusta ja sen virkistyskäyttöaste on suuri. Alueella on merkitystä myös vedenhankinnalle, koska Lappeenrannan kaupunki ottaa vetensä Läntisen Pien- Saimaan Suninselältä. Pien-Saimaalta on yhteys mereen Lauritsalasta alkavan Saimaan kanavan kautta. Saimaan kanava on merkittävä rahdinkuljetusreitti Suomen ja Venäjän välillä, kanavan kautta kulkee rahtia n. 1,5 miljoonaa tonnia vuodessa. Kanava suljetaan talvikaudeksi, mutta nykyisin liikenne syväväylällä jatkuu ympäri vuoden. (Kuusisto 1999) Pihlajavesi Savonlinnan eteläpuolella sijaitsevan, tuhansien saarien rikkoman Pihlajaveden keskiosan saaristo on uhanalaisen Saimaannorpan tärkeintä pesimäaluetta. Oligotrofisen ja kirkasvetisen järven veden laatu on luokiteltu pääosin erinomaiseksi (Pihlajaveden tila ja suojelun lähtökohdat 1998). Pihlajaveden ympäristössä on asuttu ja harjoitettu maanviljelystä pitkään. Kallioisilla rannoilla on nykyisin runsaasti kesäasutusta ja aluetta käytetään aktiivisesti muun muassa kalastukseen, veneilyyn ja virkistykseen. Alueella on monia suosittuja matkailukohteita kuten Punkaharju, joka on yksi Suomen tunnetuimmista kansallismaisemista. Pihlajaveden erityislaatuisuus on huomioitu ja osia siitä kuuluu valtakunnallisiin rantojen-, lehtojen ja harjujensuojeluohjelmiin ja siellä sijaitsee kaksi valtakunnallisesti merkittävää maisema-aluetta. (Pihlajaveden tila ja suojelun lähtökohdat 1998) Puruvesi Pihlajaveden koillispuolelle sijoittuva, lähes pyöreä Puruvesi on pinta-alaltaan 421 km 2 ja rantaviivaa sillä on yhteensä 923 km. Altaan kokoon nähden pieneltä (930 km 2 ), harjuista ja hiekkakankaista koostuvalta lähivaluma-alueelta tulevat vedet ovat hyvin suodattuneita ja niukkaravinteisia. Puruvesi onkin tunnettu kirkkaasta vedestään, näkösyvyys voi aurinkoisella säällä olla jopa 10 metriä (Kauppi ym. 1985). Puruveden rannat ovat pääsääntöisesti matalia ja hiekkapohjaisia ja soveltuvat hyvin erilaisiin virkistyskäyttötarkoituksiin. Puruvedellä on melko paljon ranta-asutusta ja sen ympäristö on suosittu matkailukohde. Haukivesi ja Enonvesi Haukivesi sijaitsee keskisellä Saimaalla Rantasalmen, Joroisten ja Kangaslammin kuntien sekä Savonlinnan kaupungin alueilla. Lahtien ja saarien rikkoman altaan pinta-ala on 562 km 2 ja suurin pituus noin 80 km. Haukivedellä on karuja kivikkorantoja ja pieniä saaria, jotka ovat kokonaisuudessaan lohkareisia muinaisrantakasaumia. Haukiveteen laskee mm. Heinäveden ja Pielisen reitit sekä Kallaveden reitin läntinen haara. Suurehkon (9410 km 2 ) valuma-alueen maaperä on pääosin moreenia. Järven länsipuolella on myös soita, joiden osuus maa-alasta on kuitenkin alle 10 %. (Kauppi ym. 1985). Varkauden alapuolisen Haukiveden paikallises Suomen ympäristö 808
13 ti heikompi veden laatu on parantunut selvästi 1990-luvun alusta jätevesien puhdistamojen toiminnan tehostumisen seurauksena. Haukivedellä on runsaat 4000 kesäasuntoa. Orivesi Kiteen kunnan alueella sijaitsevan Oriveden pinta-ala on 601 km 2 ja keskisyvyys 9,6 m. Oriveden suurimmat selät ovat Onkisalmen kapeikon eristämä Heposelkä sekä laajat ulapat Savonselkä, Sampaanselkä ja Paasivesi. (Kauppi ym. 1985). Vielä 1960-luvulla Heposelkä oli karua aluetta, mutta rehevöityi lisääntyneen ravinnekuormituksen myötä pikkuhiljaa. Tällä hetkellä suurin osa kuormituksesta on peräisin valuma-alueen pelloilta. Heposelän tila on kuitenkin kuormituksen pienenemisen jälkeen parantunut ja pohjoisosaa lukuun ottamatta järven veden laatu luokitellaan hyväksi. (Kuusisto 1999) Pyhäselkä Joensuun kaupungin edustalla sijaitseva Saimaan pohjoisin allas, Pyhäselkä, on yksi Suomen suurimmista järviulapoista. Pinta-alaltaan Pyhäselkä on 361 km 2 ja rantaviivaa sille kertyy 548 km. Pyhäselkään laskevat sekä Pielisjoen että Höytiäisen vedet. Pyhäselän veden laatu on luokiteltu Joensuun kaupungin lähivesiä lukuun ottamatta pääosin hyväksi. Pyhäselän saimaannorppakanta taantui voimakkaasti 1980-luvulla. Lisääntynyttä ranta-asutusta sekä moottorikelkkailua pidetään merkittävimpinä syinä norppien vähenemiseen. (Kuusisto 1999) 2.2 Saimaan vedenkorkeuden vaihtelu Normaalissa vesitilanteessa Saimaan vedenkorkeus noudattaa luonnonmukaista vedenkorkeutta, jolloin Vuoksen voimalaitosten tulee juoksuttaa Saimaan luonnonmukaisen purkautumiskäyrän mukaista virtaamaa. Jos normaalista poikkeavan tulvan tai alhaisen vedenkorkeuden havaitaan olevan odotettavissa, voidaan vuonna 1991 voimaan tulleen Suomen ja Venäjän välisenä valtiosopimuksena solmitun Saimaan ja Vuoksen juoksutussäännön perusteella aloittaa juoksutusmuutos. Juoksutusmuutoksen aikana juoksutuksen muuttamisista neuvotellaan rajavesistökomission Suomen ja Venäjän osapuolten kesken. Ennen nykyisen juoksutussäännön voimaantuloa haettiin poikkeuksellisissa vesitilanteissa aina vesioikeudelta lupaa juoksutuksista poikkeamiseen. Juoksutusmuutosten avulla poikkeuksellisista vesitilanteista aiheutuvia haittoja ja vahinkoja on kyetty tehokkaasti vähentämään. Vesitilannetta pidetään juoksutussäännön mukaisesti normaalina, kun vedenkorkeus poikkeaa korkeintaan puoli metriä pitkän jakson keskiarvosta, eikä se uhkaa vesitilanne-ennusteen mukaan nousta tai laskea siitä. Juoksutussäännön voimassaoloaikana juoksutusmuutoksia on toteutettu yhtenätoista vuotena; 1991, 1992, 1994, 1995, 1998, 1999, 2000, 2002, 2003, 2004 ja Tämän työn tarkastelujaksoon sisältyy seitsemän vuotta ennen juoksutussäännön voimaantuloa. Näinä vuosina juoksutusmuutoksia on tehty vesioikeuden luvalla viitenä vuotena; 1984, 1987, 1988, 1989 ja Saimaan vedenpinta on vaihdellut tarkastelujaksolla välillä NN+ 75,00-76,46 m, joten jakson ylimmän ja alimman vedenkorkeuden välillä on ollut eroa 1,46 metriä. Saimaan vedenpinta reagoi suhteellisen hitaasti tulovirtaamissa tapahtuviin muutoksiin, mistä johtuen vedenkorkeuden vuosivaihtelu on vähäisempää kuin useamman vuoden jakson ylimmän ja alimman vedenkorkeushavainnon välinen erotus. Keskimäärin vedenkorkeuden vuosivaihtelu on ollut Suomen ympäristö
14 0,67 metriä. Tarkastelujakson suurin vedenkorkeuden vuosivaihtelu, 1,01 metriä, havaittiin vuonna Ilman juoksutusmuutoksia vedenkorkeuden vaihtelu olisi ollut suurempaa. Vedenkorkeus olisi vaihdellut samalla tarkastelujaksolla välillä NN+ 74,77-76,60 m, mikä on 0,37 metriä enemmän kuin havaittu vedenkorkeuden vaihteluväli. Keskimäärin vedenkorkeuden vuosivaihtelu olisi ollut 0,74 metriä, joka on 0,07 metriä enemmän kuin havaittu vedenkorkeuden vuosivaihtelu. Kuva 2. Saimaan ylimmät (HW) ja alimmat (NW) vedenkorkeudet Lauritsalassa vuosina Whav = Saimaan havaittu vedenkorkeus, WL = Saimaan laskennallinen vedenkorkeus ilman juoksutusmuutoksia. Saimaan vedenpinta ei ole aivan sama kaikilla vesistön osa-alueilla vesistön laajuudesta ja vettä padottavista kapeikoista johtuen. Lauritsalan vedenkorkeusasteikko sijaitsee Eteläisellä Saimaalla ja kuvaa vedenpinnan tasoa suurimmalla osalla Saimaan vesistöä. Varsinkin Orivedellä ja Pyhäselällä vedenpinta on hieman Eteläistä Saimaata ylempänä. Oriveden ja Pyhäselän vedenpinnan tasoa kuvaa parhaiten Arvinsalmen vedenkorkeusasteikko. Ero Arvinsalmen ja Lauritsalan vedenpinnan tasossa on keskimäärin 7 cm. Saimaan vedenkorkeuksien tunnusluvut vuosina Lauritsalassa ja Arvinsalmessa on esitetty taulukossa 2. Taulukko 2. Vedenkorkeuksien tunnusluvut Lauritsalassa ja Arvinsalmessa vuosina Lauritsala (NN + m) Arvinsalmi (NN + m) HW 76,46 76,65 MW 75,82 75,89 MW ( ) 75,98 76,07 NW 75,00 74, Suomen ympäristö 808
15 Maastotöiden suunnittelun ja toteuttamisen helpottamiseksi tutkimusalue jaettiin yhdeksään osa-alueeseen. Osa-alueet olivat numerojärjestyksessä: 1. Pien- Saimaa, 2. Etelä-Saimaa, 3. Ukonvesi, 4. Luonteri-Lietvesi, 5. Pihlajavesi, 6. Puruvesi, 7. Haukivesi, 8. Enonvesi ja 9. Orivesi-Pyhäselkä (kts. kuva 1). Rantojen virkistyskäyttömallin tulokset sidottiin osa-alueilla 1-8 ja veneilyn virkistyskäyttömallissa osa-alueille 1-6 Lauritsalan vedenkorkeusasteikkoon. Rantojen virkistyskäyttömallin tulokset osa-alueella 9 ja veneilyn virkistyskäyttömallin tulokset venesatamaosiossa osa-alueilla 7-9 sidottiin Arvinsalmen vedenkorkeusasteikkoon. Veneilyn virkistyskäyttömallissa tehty osa-aluejako vastaa parhaiten Saimaan eri osa-alueiden luontaista vedenkorkeuseroa, mutta maastoselvitysvaiheessa rantojen virkistyskäyttöosion mittaukset osa-alueilla 7 ja 8 oli sidottu Lauritsalan asteikkoon. Tulosten muuttamista veneilyosion jakoa vastaavaksi ei nähty tarpeelliseksi, koska tästä aiheutuva virhe tuloksiin on vähäinen. Suomen ympäristö
16 3 Arviointimenetelmien kuvaus 3.1 Virkistyskäyttövaikutusten mallintaminen Yleistä Vedenkorkeusmuutosten virkistyskäyttövaikutuksia arvioitiin VIRKI-mallilla. Malli muodostuu kahdesta erillisestä osasta, ranta- ja vene-virkistä, joilla voidaan arvioida vedenkorkeusmuutosten vaikutuksia sekä rantojen virkistyskäyttöön että veneilyyn. VIRKI-malli on kehitetty Fortumissa (Aittoniemi 1993, Sinisalmi 1995). Ranta- VIRKIä on sovellettu aiemmin monilla säännöstellyillä järvillä ja joilla mm. Oulujoen vesistössä, Päijänteellä sekä Pirkanmaan keskeisillä säännöstellyillä järvillä. Koska Saimaalla veneillään paljon, haluttiin tässä hankkeessa arvioida myös vedenkorkeuksien vaihtelusta veneilylle aiheutuvia hyötyjä ja haittoja. Siksi malliin kehitettiin vene-virki-osuus (Lahti 2004) Rantojen virkistyskäyttövaikutusten arviointi Mallissa tarkastellaan rantakiinteistöjen kesäaikaista virkistyskäyttöä rantojen käytön näkökulmasta. Vesirajan sijainnille määritellään ns. optimivyöhyke, eli sellainen vesirajan sijaintivyöhyke, jolla rannan käytölle ei aiheudu haittaa. Optimivyöhyke määritetään jokaiselle maastossa mitattavalle rantakiinteistön rannalle erikseen. Optimivyöhykkeen leveys riippuu mm. rannan maalajista, joten esimerkiksi hiekkapohjaisella rannalla vesirajan sijainti voi vaihdella enemmän kuin liejupohjaisella rannalla ilman, että vaihtelusta aiheutuu enemmän haittaa. Virkistyskäytön arvo alenee suorassa suhteessa vesirajan siirtymään, kun vesiraja siirtyy optimivyöhykkeestä vesille tai maalle päin. Virkistysarvon nollakohta on se vesirajan siirtymä optimivyöhykkeen alarajalta vesille päin tai optimivyöhykkeen ylärajalta maalle päin, jossa rannan virkistysarvo katsotaan kokonaan hävinneeksi. Esimerkiksi hiekkapohjaisilla rannoilla on arvioitu, että virkistyskäyttöarvon nollakohta on saavutettu vesirajan siirtyessä 100 m järvelle päin, tai ylöspäin mentäessä kun alimman rakennuksen sokkelin taso on saavutettu. Mallin käyttämää periaatetta on havainnollistettu kuvassa Suomen ympäristö 808
17 Kuva 3. Periaatekuva vesirajan siirtymän ja siitä aiheutuvan haitan tarkastelusta. (Sinisalmi ym. 1999) Veneilyvaikutusten arviointi Mallissa tarkastellaan vedenkorkeuden vaikutusta veneilyn virkistyskäyttöarvoon. Tarkastelussa otetaan huomioon venesatamien veneet, kuten matkaveneet ja purjeveneet. Kaikkein pienimmät mökkirantojen veneet sisältyvät rantojen virkistyskäyttömalliin. Ammattimaista laivaliikennettä ei tarkastella. Vedenkorkeusmuutosten vaikutusta arvioidaan erikseen satamissa ja veneväylillä. Lähtötietoina tarvitaan veneiden arvo, koko- ja syväysjakauma sekä alueen veneväylien syvyysjakauma ja niiden pituudet syvyysjakauman mukaisesti. Lisäksi tutkimusalueelta mitataan edustava otos venesatamien laituripaikkojen syvyyksiä. Venesatamissa lasketaan se vedenkorkeustaso, jonka alapuolella veneiden pito satamien laitureissa alkaa vaikeutua. Lisäksi määritetään, kuinka nopeasti haitta kasvaa tämän tason alapuolella. Satamien käytön vaikeutumista korkeilla vedenpinnan tasoilla ei oteta huomioon, koska haitan katsotaan olevan huomattavasti pienempi kuin alhaisilla vedenkorkeuksilla. Monet venesatamien laiturit ovat ponttoonilaitureita, joille vasta hyvin korkeat vedenkorkeudet aiheuttavat haittaa. Kustakin laiturista varataan paikat erikokoisille veneille kokojakauman suhteessa: pienet veneet mataliin paikkoihin lähelle rantaa ja suuremmat veneet syvemmälle. Jokaiseen laituriin jaetaan kaikenkokoisia veneitä tutkimusalueen venejakauman suhteessa. Virkistyskäyttöhaittaa alkaa syntyä, kun veneelle ei ole laituripaikassa tarpeeksi vesisyvyyttä. Haitta venepaikalla on maksimissaan, kun pienimmällekään veneelle ei ole tarpeeksi vesisyvyyttä. Virkistyskäyttöarvon alenema muuttuu haitan alkamispisteen ja maksimipisteen välillä lineaarisesti. Periaatetta on havainnollistettu kuvassa 4. Myös veneväylillä lasketaan se vedenkorkeustaso, jonka alapuolella väylällä liikkuminen alkaa vaikeutua, sekä määritetään, kuinka nopeasti haitta kasvaa tämän tason alapuolella. Tarkastelu tehdään erikokoisille veneille käyttäen alueen venejakaumaa. Virkistyskäyttöarvo alkaa laskea, kun syväykseltään suurimmat veneet eivät enää mahdu matalimmille väylille. Virkistyskäyttöarvo on kokonaan menetetty, kun pienimmällekään veneelle ei ole tarpeeksi vesisyvyyttä (kuva 4). Suomen ympäristö
18 Vedenkorkeus laskee Satamat Optimivyöhyke Väylät Täysi virkistysarvo Virkistysarvo laskee Virkistysarvo nollassa 30 % 70 % Kuva 4. Vedenkorkeuden muutoksista aiheutuvien vaikutusten tarkasteluperiaate satamissa ja veneväylillä. Tuloksia tarkasteltaessa on otettava huomioon, että mallissa virkistyskäyttöarvo alkaa alentua silloin, kun suurimmat veneet eivät mahdu matalimmille väylille ja laitureihin. Todellisuudessa syväykseltään suurimmat veneet eivät käytä matalimpia väyliä, ja osa laitureista on tarkoitettu vain pienemmille veneille. Mallissa siis haittaa alkaa syntyä jonkin verran korkeammilla vedenkorkeuksilla kuin todellisuudessa. Venejakaumassa suurten veneiden osuus on kuitenkin usein hyvin pieni, joten virhekin jää silloin pieneksi Mallin laskentaperiaatteet Ranta-VIRKISSÄ järvelle ja maalle päin suuntautuneet vesirajan siirtymät yhteismitallistetaan rahallisiksi virkistyskäyttöhaitoiksi harkinnanvaraisia parametreja käyttäen. Yhteismitallistettujen rahallisten haittojen laskemiseksi tarvitaan rannan virkistysarvo, joka on osa rantatontin ja sillä olevan rakennuksen arvosta. Mattila (1995) on tutkinut rantakiinteistön virkistysarvon muodostumista ja esittänyt, että ihannerantatontin (merenranta tai suuri järvi) vesistöstä johtuva virkistysarvo on 80 % tontin arvosta. Rakennuksen vesistöstä johtuvaa virkistysarvo on saatu vertailemalla rantakiinteistön ja rannattoman kiinteistön hintoja toisiinsa. Sen perusteella voidaan arvioida vesistöstä johtuvan virkistysarvon olevan noin 30 % rakennuksen arvosta. Tämäntyyppisessä tarkastelussa, jossa tutkitaan kokonaisvaikutuksia koko järven alueella, ei ole mahdollista eikä tarkoituksenmukaista määrittää jokaisen kiinteistön ja tontin arvoa erikseen. Rannan virkistysarvo ei myöskään ole välttämättä suoraan riippuvainen kiinteistöön sijoitetun rahamäärän suuruudesta. Siksi kaikki rakennukset ja tontit katsotaan keskenään samanarvoisiksi. Loma- ja vakituisen asunnon rannan virkistyskäyttöarvo ei ole riippuvainen käytön määrästä, siksi ne ovat myös keskenään samanarvoisia (Sinisalmi ym. 1999). Kiinteistön hinnasta laskettu virkistysarvo on pääoma-arvo ja sille laskettu virkistyskäyttöhaitta on siten pääomitettu haitta. Pääomahaitta syntyy jos ve Suomen ympäristö 808
19 si nostetaan tai lasketaan pysyvästi jollekin korkeudelle. Vedenkorkeuden vaihtelun vuoksi on haitta laskettava jokaiselle vuodelle ja päivälle erikseen. Yhden päivän aikana syntyvä haitta saadaan laskemalla, millä päivähaitalla tietyn vuosimäärän kuluessa kokonaishaitta olisi pääomahaitan suuruinen, kun tulevien vuosien haitat muutetaan nykyrahaan korkokannalla p (jatkuvasti korkoa korolle). Yhden päivän virkistyskäyttöhaitta on laskettu pääomahaitasta kaavalla (Sinisalmi ym. 1999): päivähaitta = Juoksutusmuutosten vaikutuksia rantojen virkistyskäyttöön ja veneilyyn arvioitiin Suomen ympäristökeskuksen Regeff-mallilla. Regeff-malli on tarkoitettu alun perin vesistösäännöstelyistä aiheutuvien ympäristö- ja käyttövaikutusten arviointiin (Marttunen ym. 2004). Mallin perusperiaate on, että se laskee vuotuiset vaikutukset kahdessa eri vedenkorkeustilanteessa. Esimerkiksi luonnonmukaisia ja säännösteltyjä vedenkorkeuksia vertailemalla saadaan arvio säännöstelyn vaikutuksista. Mallilla on mahdollista vertailla myös erilaisten suunnitteilla olevien säännös- pääomahaitta ln (1 + p) 1 - (1 + p) -n VirkiVrk missä: p = korkokanta n = käytettävä vuosien määrä VirkiVrk = virkistyskäyttökauden pituus vuorokausina Veneilyn virkistyskäyttöarvon laskentaperiaate on sama, eli se johdetaan virkistyskäyttöön sitoutuneesta pääomasta. Pääomana käytetään veneitä ja satamien venelaitureita, ja niille laskettu haitta on pääomitettu haitta. Veneilyn virkistysarvon alenema kuvaa vuosittaista arvon alenemaa, jos vesi olisi koko vuoden samalla tasolla. Venesatamissa virkistyskäyttöarvon alenema lasketaan kullekin venepaikalle erikseen ja se painotetaan venepaikkakohtaisesti veneiden hinnoilla. Myös laituripaikan arvo sisällytetään hintaan. Muiden satamarakenteiden hintaa ei oteta huomioon, koska niiden käytön ei katsota yhtä selkeästi riippuvan vedenkorkeuden vaihteluista. Mitattujen laitureiden laskettu kokonaishaitta suhteutetaan alueen venemäärällä koskemaan koko tutkimusalueen venekantaa. Veneväyläosuudessa lasketaan eri vedenpinnankorkeuksilla, mikä on niiden veneiden arvo, joita ei kyseisellä pinnankorkeudella voida käyttää. Jotta haittaa ei laskettaisi kaksinkertaisena, veneiden pääomasta jaetaan 70 % venesatamille ja 30 % veneväylille. Mallissa on myös mahdollisuus painottaa haittaa eri osa-alueilla alueiden venemäärien suhteessa. Virkistyskäyttöarvon alenema painotetaan erikokoisten veneiden keskimääräisillä hinnoilla. Koska sekä ranta-virkiin että vene-virkiin sisältyy useita harkinnanvaraisia parametreja, on niitä luotettavinta käyttää vertailtaessa vedenkorkeuksia tai eri vedenkorkeusvaihtoehtoja keskenään. Jos virkistyskäyttöhaittaa verrataan joihinkin muihin haittoihin tai hyötyihin, on muistettava, että parametreihin liittyvän epävarmuuden vuoksi rahalliset arvot kuvaavat vain vaikutusten suuntaa ja karkeaa suuruusluokkaa. (Sinisalmi ym. 1999). 3.2 Juoksutusmuutosten arviointi Suomen ympäristö
20 telyvaihtoehtojen vaikutuksia antamalla luonnonmukaisen ja säännöstellyn tilanteen tilalle suunniteltujen vedenkorkeusvaihtoehtojen tiedot. 3.3 Vesistön käyttäjille suunnatut kyselyt ja haastattelut Mallitarkastelujen antamaa näkökulmaa haluttiin laajentaa sekä mallien antamaa tulosta varmentaa vesistön eri käyttäjäryhmille suunnatuilla haastatteluilla ja kyselyillä. Hankkeen alkuvaiheessa tehtyjen haastattelujen tarkoituksena oli varmistaa, että kehitystyön kohteena olevassa vene-virki mallissa on huomioitu tarkastelun kannalta oleelliset asiat, kerätä malliin tarvittavaa taustatietoa ja saada yleiskuva matalien ja korkeiden vedenkorkeuksien vaikutuksesta veneilyyn (kts. 4.3.). Hankkeen kyselyt suunnattiin samoihin kohderyhmiin, kuin mallitarkastelut; yksi rantakiinteistöjen omistajille (VIRKI-malli), toinen veneilijöille (vene-virki) ja kolmas järvipelastusseuroille. Järvipelastusseuroille suunnattu kysely koski avustustehtävien määriä ja niiden kohdentumista, joten se tuki veneilijöille lähetettyä kyselyä (kts. 4.4.) Suomen ympäristö 808
21 Lähtötiedot ja maastotyöt Rantojen virkistyskäytön mallintaminen Pääosa rantojen virkistyskäyttömallin tarvitsemista lähtötiedoista selvitettiin maastotutkimuksilla. Maastotyöt aloitettiin 2004 toukokuun puolivälissä Mikkelistä, jonka jälkeen Etelä-Savon ympäristökeskuksen kolmihenkinen maastoryhmä kiersi kolmen kuukauden aikana tutkimusalueen päättäen maastojakson lähelle Ristiinaa. Maastoryhmä mittasi kesän aikana yhteensä 400 rantakiinteistön rantaprofiilin. Profiilin mittaamisen yhteydessä jokaisella profiililla määritettiin rannan käytön kannalta paras vedenkorkeuden vaihteluväli eli optimivyöhykkeen ylä- ja alaraja. Tämän lisäksi määritettiin pohjan laatu sekä mitattiin matalalla olevien rakennusten korkeudet. Maastomittausten jälkeen joitakin yksittäisiä maastossa määritettyjä arvoja optimivyöhykkeen ylärajalle jouduttiin muuttamaan mallitarkastelun yhteydessä. Arvoja muutettiin rannoilta otettujen kuvien ja laiturien korkeuksien perusteella. Optimivyöhykkeen alaraja pyrittiin määrittämään myös maastossa. Nämä luvut ovat kuitenkin harkinnanvaraisia ja näitä arvoja käytettiinkin vain pohjan laadusta riippuvan optimivyöhykkeen leveyden oikeellisuuden tarkastamisessa. Monilla maastomittausryhmän hiekka- ja sorarannoiksi määrittämillä rannoilla pohjahiekan päällä oli ohut kerros liejua tai pohjamateriaali oli pientä kiveä. Tästä syystä mallitarkastelussa käytettiin hiekka- ja sorarannoilla optimivyöhykkeen leveytenä viittä metriä muissa sovelluksissa tavallisesti käytetyn seitsemän metrin sijasta. Monilla hiekkarannoilla myös laiturin sijainnista tai rannan kaltevuudesta johtuen seitsemän metrin vesirajan siirtymä saattaisi haitata käyttöä. Saimaan olosuhteisiin sovitetut optimivyöhykkeen leveydet olivat: hiekka- ja sorarannoilla 5 m kalliorannoilla 5 m kivikkorannoilla 3 m pehmeäpohjaisilla rannoilla 2 m turverannoilla 2 m Virkistysarvon nollakohta on se vesirajan siirtymä optimivyöhykkeen alarajalta vesille päin tai optimivyöhykkeen ylärajalta maalle päin, jossa rannan virkistysarvo katsotaan kokonaan hävinneeksi. Myös virkistysarvon nollakohta riippuu pohjan laadusta. Nollakohdiksi valittiin rantatontilla: Vesirajan siirtymä vesille päin: hiekkarannoilla kalliorannoilla kivikkorannoilla pehmeäpohjaisilla rannoilla turverannoilla 100 m 75 m 50 m 40 m 40 m Vesirajan siirtymä maalle päin: kaikilla rannoilla 20 m, paitsi jos rannassa on rakennus alle 20 m:n päässä rantaviivasta, saa haitta täyden arvonsa vedenkorkeuden saavuttaessa kastuvan rakenteen. Suomen ympäristö
22 Rantatonttien kauppahintoina käytettiin Saimaan alueella (Etelä-Savo) vuosina tehtyjen tonttikauppahintojen keskiarvoa (Maanmittauslaitos 2002, 2003). Rakennuksen vesistöstä johtuva virkistysarvo on vaikeampi määrittää. Rakennuksen vesistöstä johtuvana virkistysarvona käytettiin 30 % rakennuksen arvosta ja rakennuksen arvona noin 70 m 2 hirsirakenteisen rakennuksen arvoa, jota voidaan pitää korvattavuuden ylärajana (Äijö ym. 1992). Kiinteistöjen kauppahintatilaston tietojen perusteella rakennuksen arvo oli Edellä esitetyn perusteella rantakiinteistön virkistysarvo määräytyy seuraavasti: Rakennuksen arvosta 30 % Tontin arvosta 80 % Veneen ja moottorin arvo Yhteensä Pääomahaittaa laskettaessa on kiinteistöillä käytetty 20 vuoden ja veneillä 15 vuoden diskonttausaikaa. Korkotasona on käytetty vesioikeudellisissa intressivertailuissakin käytettyä 5 %:a. Virkistyskäyttövaikutuksia arvioidaan virkistyskäyttökaudella toukokuun kahdeksannen päivän (vastaa Saimaan keskimääräistä jäiden lähtöaikaa) ja syyskuun lopun välisenä aikana. Tässä raportissa tätä jaksoa kutsutaan kesäkaudeksi. Vedenkorkeuksista aiheutuva haitta painotetaan virkistyskäytön määrän mukaan. Virkistyskäytön painottumista eri kuukausille on arvioitu Päijänteellä 1996 tehtyjen kalastustiedustelujen perusteella (Valkeajärvi 2000). Kyselyn perusteella jokaiselle päivälle virkistyskäyttökauden aikana on laskettu painoarvo, joka kuvaa virkistyskäytön suhteellista vilkkautta. Päiväarvoista lasketut kuukausikeskiarvot ovat seuraavat: toukokuu 0,68 kesäkuu 1,16 heinäkuu 1,42 elokuu 1,07 syyskuu 0,66 Käytön määrän ja sopimattomista vedenkorkeuksista aiheutuneen haitan välillä on suora riippuvuus. Esimerkiksi heinäkuussa esiintyvästä haitallisen alhaisesta vedenkorkeudesta aiheutuu yli kaksi kertaa suurempi haitta kuin vastaavasta vedenkorkeudesta touko- ja syyskuussa. Kiinteistöjen määrä kunnittain saatiin kiinteistörekisteristä (RHR 2001). Paikkatietoon sidotut kiinteistötiedot yhdistettiin ympäristöhallinnon rantaviiva (1:20 000) aineistoon. Saimaan rantaviiva erotettiin muista järvistä ja kaikki kiinteistöt, jotka sijaitsivat alle 100 m etäisyydellä Saimaan rantaviivasta, laskettiin mukaan ranta-asuntojen määrään (taulukko 3) Suomen ympäristö 808
23 Taulukko 3. Ranta-asuntojen ja maastossa mitattujen rantaprofiilien määrä eri osa-alueilla. Maastossa mitattavien rantaprofiilien kokonaismäärä jaettiin eri osa-alueille suhteessa rantakiinteistöjen määrään. Osa-alue Ranta-asuntojen määrä Maastossa mitattujen rantaprofiilien määrä 1. Pien-Saimaa Etelä-Saimaa Ukonvesi Luonteri-Lietvesi Pihlajavesi Puruvesi Haukivesi Enonvesi Orivesi-Pyhäselkä Yhteensä Osa-alueilla 1-8 sijaitsevien ranta-asuntojen määrä on yhteensä Mitattujen rantojen määrä oli yhteensä 340. Otos on suhteellisesti melko pieni (1,4 %), mutta käytännössä riittävä ottaen huomioon mittausten melko suuren määrän. Oriveden ja Pyhäselän otanta on kiinteistömäärän suhteessa suurempi, 6,3 % ja riittävä kuvaamaan aluetta. 4.2 Veneilyn mallintaminen Mallin lähtötietoina käytettiin Saimaan alueen veneiden kokonaismäärää, koko-, syväys- ja hintajakaumaa, veneväylien syvyys- ja pituusjakaumaa, maastomittaustietoja venesatamien laiturien syväyksistä ja arviota yhden venepaikan hinnasta. Saimaan moottoriveneiden määrä ja alueellinen jakauma kunnittain saatiin Länsi-Suomen lääninhallituksen ylläpitämästä venerekisteristä jaoteltuna moottoritehon perusteella kokoluokkiin. Rekisteriä voidaan pitää kattavana, koska lain mukaan kaikki yli 20 hevosvoimaiset moottoriveneet on rekisteröitävä. Laki ei koske samalla tavalla purjeveneitä, joten niiden osalta lukumääräarviota ei ollut mahdollista tehdä rekisteritietojen avulla. Veneilyliitolla ja Purjehtijaliitolla on 31 jäsenseuraa Saimaan alueella, joissa jäseninä olevien purjeveneiden lukumäärä tiedetään. Purjehtijat ovat hyvin järjestäytyneitä, joten seuroissa olevien purjeveneiden lukumäärä vastaa aika hyvin Saimaan purjeveneiden kokonaismäärää. Saimaalla on rekisteritietojen mukaan noin yli 20 hevosvoimaista moottorivenettä. Purjehtija- ja veneilyliiton jäsenseuroissa purjeveneen omistajia on vastaavasti noin 500. Veneiden kokonaismäärä Saimaalla on siis noin Purjeveneiden kokonaismäärästä jaettiin 3/4 laskenta-alueelle 1-6 ja 1/4 alueelle 7-9. Suurinta osaa purjeveneistä käytetään todennäköisesti Saimaan eteläosissa suurimpien kaupunkien läheisyydessä. Laskenta-alueen 1-6 veneiden kokonaismääräksi arvioitiin noin ja laskenta-alueen 7-9 noin Eri kokoluokissa olevien veneiden keskimääräinen hinta ja syväys arvioitiin haastattelemalla alan yrittäjiä ja yhteisöjä. Edellä mainituilla oletuksilla Saimaan venekannan arvoksi saatiin noin (taulukko 4). Suomen ympäristö
24 Taulukko 4. Saimaan virkistyskäyttömallinnuksessa käytetyt veneiden määrät, pääoma-arvo ja syväykset. Moottoriveneet Purjeveneet Yhteensä Moottoriteho (hv) alle yli 100 Veneiden lukumäärä Hinta-arvio ( ) Syväys (m) 0,3 0,4 0,5 0,6 0,7 0,9 1,5 Venepääoma (Milj. ) 0, Pääomahaittaa laskettaessa on veneillä käytetty 20 vuoden diskonttausaikaa. Korkotasona on käytetty vesioikeudellisissa intressivertailuissakin käytettyä 5 %:a. Etelä-Savon, Pohjois-Karjalan ja Kaakkois-Suomen ympäristökeskusten maastoryhmät kiersivät 17 venesatamaa, joista mitattiin venepaikkojen syvyydet yhteensä 76 laiturissa. Laitureista laskettiin venepaikkojen määrä ja mitattiin joko jokaisen venepaikan syvyys tai otos venepaikoista. Alueella 1-6 mitattujen laitureiden kokonaisvenepaikkamäärä oli ja alueen 7-9 vastaavasti 626 venepaikkaa. Yhden venepaikan hinnaksi arvioitiin 1000 euroa. Arvio saatiin haastattelemalla laiturivalmistajia. Veneväylämallin lähtötietoina tarvitaan veneiden syväysjakauma, niiden arvo ja alueen veneväylien pituudet syvyysluokittain. Veneväyläosuudessa käytettiin edellä esitettyä Saimaan veneiden syväys- ja hintajakaumaa sekä kokonaismäärää. Eri syvyisten veneväylien pituudet saatiin Merenkulkulaitokselta. Väylien kokonaispituus Saimaalla on km ja niiden pituudet jakautuvat eri väyläluokkiin ja syvyyksiin taulukon 5 mukaisesti. Taulukko 5. Eri syvyisten veneväylien pituudet Saimaalla väyläluokittain. Väyläluokka Syvyys (m) (vertailutaso NN + 75,10 m) Väylien pituus (km) 2 4, , , yli 2, ,9-2, ,3-1, ,9-1, , alle 0,8 15 Yhteensä Haastattelut Taustatietojen keräämisen yhteydessä haastateltiin useaa eri intressitahoa. Hankkeen haastattelemat intressitahot ja suluissa haastattelun aihealue: Venealan keskusliitto Finnboat ry., vakuutusyhtiöt ja venealan yrittäjiä (veneiden pääoma ja syväys) Satamapäälliköt tai vastaava taho; Savonlinna, Imatra, Mikkeli, Lappeenranta, Varkaus ja Joensuu (vedenkorkeuden vaihtelun vaikutus venesatamien käyttöön) Merenkulkulaitos (väylätiedot) Pidä saaristo siistinä ry. (vedenkorkeuden vaihtelun vaikutus luonnon satamien käyttöön) Laiturivalmistajat; Marinetek ja Lip-Lap-laiturit (laiturien keskihinta) Purjehtija- ja veneilyliitto (jäsenseurojen yhteystiedot ja veneilylle aiheutuvien haittojen kohdistuminen) Suomen ympäristö 808
25 4.4 Vesistön käyttäjille suunnatut kyselyt Maastoryhmä jakoi 400:lle rantakiinteistöjen omistajalle kyselylomakkeen (liite 1) maastotöiden yhteydessä. Kyselyllä haluttiin varmentaa ja laajentaa mallitarkastelulla saatavia tuloksia vedenkorkeuden vaikutuksista rantakiinteistöjen virkistyskäyttöön. Kyselyssä annettiin mahdollisuus kertoa omakohtaisia kokemuksia vedenkorkeuksien vaikutuksista kesän 2003 osalta ja arvioida virkistyskäytön kannalta hyvää vedenkorkeuden vaihteluvyöhykettä. Veneilyä koskeva kyselylomake (liite 2) lähetettiin Saimaan alueella kaikille Suomen Veneilyliitto ry:n ja Suomen Purjehtijaliitto ry:n jäsenseuroille. Kyselylomakkeita lähetettiin viisi kappaletta yhdelle seuralle. Saatteessa toivottiin, että yhteyshenkilö jakaisi lomakkeen neljälle muulle seuran jäsenelle. Veneilykysely lähetettiin yhteensä 31 veneseuralle. Veneilijöille suunnatulla kyselyllä kerättiin tietoa erilaisten rantautumispaikkojen käytöstä ja kokemuksia kesän 2003 vedenkorkeuksien vaikutuksista veneilyyn. Lisäksi hankkeessa haluttiin selvittää, oliko kesä 2003 poikennut edellisistä vuosista koskien karille ajojen ja pohjakosketusten määriä. Tämän johdosta lähetettiin Meripelastusseuran kautta kysely Saimaan alueen järvipelastusseuroille (liite 3). Suomen ympäristö
26 5 Tulokset 5.1 Rantojen virkistyskäyttömallin tulokset Osa-alueet 1-8 Virkistyskäytön kannalta lähes haitaton vyöhyke on kapea. Mallin mukaan paras vedenkorkeustaso on välillä NN+ 75,80-76,10 m, jolloin kiinteistökohtaisen virkistyskäyttöarvon alenema optimiarvosta on alle 20. Vastaavasti vedenkorkeusvyöhyke, jolla kiinteistökohtaisen virkistyskäyttöarvon alenema on alle 100, on NN+ 75,45-76,25 m (kuva 5). Virkistyskäyttöarvon alenema osa-alueittain on laskettu käyttäen kunkin alueen rantakiinteistöjen määrää. Virkistyskäytön kannalta parhaan vedenkorkeusvyöhykkeen leveys eri osa-alueilla vaihtelee cm välillä. Kapein se oli Mikkelin alapuolisella Ukonveden osa-alueella ja levein Etelä-Saimaalla. Koska parhaan vedenkorkeusvyöhykkeen sijainti vaihtelee eri osa-alueilla, on kaikkien osa-alueiden yhteistuloksissa paras vyöhyke kapeampi kuin osa-aluekohtaisissa tuloksissa. Optimivyöhykkeen ylärajan korkeustaso oli kaikilla osa-alueilla Pien-Saimaata ja Ukonvettä lukuunottamatta lähes sama NN+ 76,10-76,15 m. Alarajan suhteen hajonta oli suurempaa. Alaraja sijoittuu osa-alueesta riippuen tasolle NN+75,45-75,95 m (taulukko 6). Laskentatulokset osa-alueittain ovat liitteessä 6. Taulukko 6. Paras vedenkorkeustaso osa-alueittain, joissa kiinteistökohtaisen virkistyskäyttöarvon alenema on alle 20. Osa-alue Paras vedenkorkeustaso (NN+ m) 1. Pien-Saimaa 75,75-76,05 2. Etelä-Saimaa 75,45-76,15 3. Ukonvesi 75,80-76,00 4. Luonteri-Lietvesi 75,65-76,10 5. Pihlajavesi 75,80-76,15 6. Puruvesi 75,75-76,15 7. Haukivesi 75,95-76,15 8. Enonvesi 75,70-76,20 Saimaan kesän keskivedenkorkeus, NN+ 75,98 m vuosina on rantojen virkistyskäytön kannalta varsin sopiva. Se on parhaan vyöhykkeen keskivaiheilla, eikä siitä aiheudu haittaa kuin muutamille rantakiinteistöille. Vedenkorkeuden tavoitevyöhykkeen ylärajalla NN+ 76,50 m virkistyskäyttöarvon alenema on noin (235 /kiinteistö). Vastaavasti tavoitevyöhykkeen alarajalla NN+ 75,10 m virkistyskäyttöarvon alenema on noin (200 /kiinteistö) (kuva 5) Suomen ympäristö 808
27 Kuva 5. Vakinaisten ja loma-asuntojen vuosittainen virkistysarvon alenema optimiarvosta, jos vesi olisi koko kesän tietyllä korkeudella osa-alueilla 1-8. Kuvassa 6 on esitetty Saimaan Lauritsalan vedenkorkeuksien 10, 50 ja 90 %:n verhokäyrät vuosina Kuvaan on merkitty myös virkistyskäytön kannalta parhaan vedenkorkeusvyöhykkeen ylä- ja alarajat. Koska mallin mukainen paras vedenkorkeusvyöhyke on kapea ja Saimaan vedenkorkeus vaihtelee huomattavasti eri vuosien välillä, on virkistysarvo alentunut osalla rantakiinteistöjä sekä ylimmillä että alimmilla vedenkorkeuksilla. Vuosien vedenkorkeusvaihtelun mukaisena keskimääräisenä vuotena vedenkorkeus on syksyllä ja keväällä rannankäyttäjien kannalta aivan parhaan vyöhykkeen alarajalla, joten noin joka toisena vuotena virkistyskäyttöarvo on keväällä ja syksyllä alentunut. Osa-alueiden 1-8 laskennassa käytettyjen rantaprofiilien optimivyöhykkeiden ylärajan ja alarajan jakaumat on esitetty liitteessä 4. Optimivyöhykkeen ylä- ja alarajojen hajonta on verrattain suurta NN+ 75,80-76,70 m. Tosin suurin osa mitatuista optimivyöhykkeen ylärajoista sijoittui välille NN+76,10-76,30 m. Liitteessä 5 on mitatuilla rantaprofiileilla sijaitsevien alimpien rakennusten (sauna tai asunto) sokkelin yläreunojen korkeuksien jakauma. Suurin ryhmä (noin 40 %) alimpien rakennuksien sokkeleista sijaitsi välillä NN+ 77,50-78,50 m. Alimmat sokkelit sijaitsivat tasolla NN+ 76,00 m, ja noin 25 % sokkeleista sijaitsi tason NN+ 80,00 m yläpuolella. Suomen ympäristö